Nieuport 24

Nieuport 24 (arba, to meto šaltiniuose – Nieuport XXIV C.1) buvo Pirmojo Pasaulinio karo metu Prancūzijos konstruktoriaus Giustavo Delažo (pranc. Gustave Delage) suprojektuotas ir įmonės Nieuport gamintas pusantrasparnis naikintuvas.

Niueport 24 buvo sukurtas ankstesnio modelio Niueport 17 pagrindu. Nieuport 24 tapo priešpaskutiniu modeliu, sukurtu pagal tuo metu baigiamą naudoti kovos taktiką. Šio tipo orlaiviai buvo labai nedideli ir labai lengvi, kas užtikrindavo jų didelį manevringumą kautynėse vienas prieš vieną. 1917 m. pradžioje šio tipo orlaivius keitė nauji, sunkesni naikintuvai, tokie kaip Albatros D.III ar SPAD VII. Jie, varomi galingesnių variklių, mūšyje kliaudavosi didesniu greičiu. Šie naujo tipo lėktuvai buvo naudojami didelėmis formacijomis, kas mūšyje mažindavo manevringumo poreikį ir didindavo ginkluotės svarbą. Lyginant su savo pirmtaku Nieuport 23, 24-asis modelis pasižymėjo tik kiek geresniu valdumu. 

Lėktuvas buvo eksploatuojamas Prancūzijos, Didžiosios Britanijos, Italijos karalystės, Rusijos imperijos karinėse oro pajėgose; jis itin sėkmingai pasirodė viduriniame karo etape ir 1917 m. lapkričio mėn. vien iš Prancūzijos KOP sudariusių 754 lėktuvų, 310 buvo Nieuport 24. Karo pabaigoje dauguma išlikusių šio tipo orlaivių buvo naudojami kaip naikintuvų pilotų lavinimosi lėktuvai.

Konstrukcija ir gamyba 
Nieuport 24 - medinis pusantrapsarnis (biplanas su skirtingo ilgio sparnais), dengtas drobe ir, atskiri paviršiai – fanera. Modeliui Nieuport 24 buvo panaudoti modifikuoti Nieuport 23 sparnai, su fanerine priekine dalimi ir kiek plokštesniu apatiniu paviršiumi. Lyginant su pirmtaku buvo kiek pakeista orlaivio komponuotė: pirkiniai spyriai buvo patraukti atgal, eleronų kraštai buvo suapvalinti ir sutvirtinti medžiagos juostomis, taip sumažinant oro pasipriešinimą.

NIeuport 24 fiuzeliažas – apvalus kaip ir pirmtako, tačiau naujos konstrukcijos, dengtas fanera. Vertikalus stabilizatorius – mažas, fiksuotas, su pusės širdies formos vairo plunksna. Šie du elementai nebuvo montuojami į pirmuosius 24-ojo modelio orlaivius; pilnai serijiniais jie tapo tik Nieuport 24bis modelyje.

Lėktuvą varė po aerodinamišku gaubtu aliuminio kapotu montuotas iš vėlyvųjų Nieuport 17 ir 23 modelių paveldėtas 130 AG (97 kW) galios Le Rhône 9c rotacins variklis. 

Orlaivio ginkluotė liko tokia pati kaip Nieuport 17: su propeleriu sinchronizuotas 7,70 mm kalibro Vickers kulkosvaidis arba, rečiau naudotas virš sparno montuotas 7,70 mm kalibro Lewis kulkosvaidis (Prancūzijos ir Italijos KOP). Britų KOP naudojo Lewis kulkosvaidį, montuotą ant Fosterio rėmo (angl. Foster mounting). Daug 24 ir 24bis modelių buvo naudojami kaip naikintuvų pilotų lavinimosi lėktuvai ir buvo be ginkluotės. Priešingai nei Nieuport 17, kuriame kulkosvaidis buvo montuojamas kairėje fiuzeliažo pusėje, 24-ąjame jis buvo dešinėje.

Eksploatacija 

Pirmieji Nieuport 24 ir 24bis fronto dalinius pasiekė 1917 m. vasarą. Tuo metu NIeuport 17 jau buvo keičiami  naujais SPAD S.VII. Į Nieuport 17 panašus 24-asis modelis rado savo nišą ir atskiri daliniai jų naudojo dar ir 1918 m. Žymus prancūzų asas Šarlis Niužesje (pranc. Charles Nungesser) šiam, jau pasenusiam modeliui teikė pirmenybę ir skraidydamas juo pasiekė keletą pergalių prieš vokiečių aviaciją. Žymiausias Nieuport 24 pasiekimas – naktį iš 1917 m. spalio 19-os į 20-ą 152-osios eskadrilės numušti du Cepelino dirižabliai (L49 ir L50).Rusijoje Nieuport 24 buvo pradėti eksploatuoti 1917 m. antrojoje pusėje ir buvo naudojami dar ir Pilietinio karo metu. Licencinės lėktuvo kopijos buvo gaminamos Maskvos fabrike „Dux“, anksčiau gaminusiame senesniu Nieuport modelius. Ši gamyba tęsėsi ir valdžią užgrobus bolševikams ir įmonę pervadinus „GAZ No 1“ (rus. Государственный авиационный завод № 1 ir baigėsi po 1923 m. Nieuport 24 SSRS KOP buvo eksploatuojami bent iki 1925.

Nieuport buvo vieni dažniausiai naudotų naikintuvų Rusijos pilietiniame kare. Dauguma jų buvo „raudonųjų“ pusėje (nes jų kontroliuojamoje teritorijoje liko centriniai sandėliai ir "Dux" gamykla), tačiau jais naudojosi ir baltųjų pajėgos.

Dalį šių lėktuvų sovietų valdžia 1921 m. padovanojo Afganistano karaliaus Amanula Chano (Amanullah Khan) pajėgoms. 1924 m. jie tapo pirmą kartą sukurtų Afganistano KOP pagrindu. 

1917 m. vasarą britai Nieuport 24 laikė pereinamuoju modeliu, skiertu pasirengti neturkus turėjusiam pasirodyti Nieuport 27. Šiuos orlaivius turėjo pakeisti Royal Aircraft Factory S.E.5, tačiau dėl lėtų šio orlaivio gamybos tempų britų ekspedicinis korpusas paskutinių Nieuport 24 atsisakė tik 1918 m. viduryje.

Prieš 1921 m. Japonijos KOP įsigijo keletą 24 ir 27-ojo modelio lėktuvų. 1921-1923 m. kariuomenės dirbtuvėse Tokorozavos mieste, vėliau perimtose Nakajima koncerno,  pagamino 102 šių lėktuvų kopijas. Šie lėktuvai gavo pavadinimą Ko.3. Šie orlaiviai nebuvo tiksli 24-ojo modelio kopija, nes japonai Nieuport 24 ir Nieuport 27 laikė vienu modeliu – Ni 24. japoniški Ko 3 buvo varomi 80 AG (60 kW) galios Le Rhône 9C ir buvo eksploatuojami iki 1926 m. Pažymėtina, kad modernesnius SPAD S.XIII, Japonijos KOP nurašė jau 1922 m.

Didelius Nieuport 24 įsigijos JAV KOP. Jie buvo daugiausiai naudojami JAV pilotų mokymui Prancūzijoje įsikūrusiose skraidymo mokyklose. 1917 m. lapkritį JAV KOP eksploatavo, skirtingų šaltinių duomenimis, 227 vnt. Nieuport 24 ir 16 vnt. Nieuport 24bis arba 121 vnt. Nieuport 24 ir 140 vnt. Nieuport 24bis. Toks neaiškumas yra sąlygojamas to meto tradicijos Nieuport 24, 24bis ir 27 registruoti kaip vieną tipą.

„Nieuport 24“ ir „24bis“ lėktuvai taip pat buvo naudojami Afganistano, Brazilijos, Bulgarijos, Estijos, Japonijos, Graikijos, Latvijos, Lenkijos, Rumunijos, Serbijos, Tailando ir Turkijos oro pajėgose.

Lietuvoje 

Tarpukariu Lietuvoje jokie Nieuport orlaiviai nebuvo naudojami. Artimiausios šalys, kurių kariuomenės eksploatavo šiuos orlaivius – Latvija, Lenkija ir Sovietų Rusija (nuo 1922 m. - SSRS). 

1919 m. balandžio 19 d. Vilniuje Lenkijos kariuomenė užgrobė vieną Niuerport 24C1, priklausiusį bolševikų KOP. Šis orlaivis (serijinis numeris 5424) iki 1920 m. buvo eksploatuojamas 4-ojoje Lenkijos KOP žvalgybos eskadrilėje. Lėktuvas išsiskyrė emblema, kurioje buvo vaizduojamas velnias su šake.

Latvijos KOP eksploatavo , skirtingų šaltinių duomenimis, nuo 1 iki 11 šio tipo lėktuvų. Bent vienas lėktuvas (Nr. 4300) buvo atskraidintas perbėgėlio bolševikų piloto.

2022 m. pabaigoje Lietuvos civilinių orlaivių sąraše buvo užregistruotas vienas MKO klasės 2011 m. gamybos NIeuport 24 (replika).

Variantai 

 Nieuport 24 C.1
 Vienvietis naikintuvas
 Nieuport 24 E.1
 Neginkluotas vienvietis lavinimosi lėktuvas, į kurį dažniausiai buvo montuojamas silpnesnis variklis - 80 AG (60 kW) galios Le Rhône 9C
 Nieuport 24bis C.1
 Panašus į Nieuport 24, bet su metaline uodega ir kablelio formos vairo plunksna ir kampuotu horizontaliu stabilizatoriumi
 Nieuport 24bis E.1
 Neginkluotas vienvietis mokymosi lėktuvas, paprastai su 80 AG (60 kW) Le Rhône 9C
 Nieuport 25 C.1
 Panašus į Nieuport 24 ir Nieuport 27, su 200 AG (150 kW) galios Clerget varikliu. Pagaminti tik keletas modelių.
 Nieuport 26 C.1
 Nieuport 24 modifikacija, varoma Hispano-Suiza V-8 varikliu.
 Nieuport 27 C.1
 Nieuport 24 modifikacija su besisukinėjančia uodegos slide ir nauja važiuokle.
 Nakajima 甲 3 (Ko 3)
 Japonijoje gamintų licencinių Nieuport 24 ir 27 pavadinimas.
 Nieuport B.Kh2
 Siame naudotų Nieuport 24bis pavadinimas.

Operatoriai 

 

 Afganistano kariuomenės aviacijos pajėgos

 

 Brazilijos Karinės oro pajėgos – 6 vnt.

 

 Bulgarijos karinės oro pajėgos  – vienas trofėjinis lėktuvas, užgrobtas 1917 m.

 

 Karališkasis oro korpusas/Karališkosios oro pajėgos
 No. 1 Squadron RFC
 No. 29 Squadron RFC
 No. 40 Squadron RFC
 No. 111 Squadron RFC
 No. 113 Squadron RFC

 

 JAV ekspedicinis korpusas Europoje
 JAV kariuomenės Aviacijos tarnyba – neginkluoti Nieuport 24s ir Nieuport 24bis naudoti kaip mokymosi lėktuvai.

 

 Estijos KOP  – du orlaiviai (Nr. 42 (pagamintas Prancūzijoje) ir Nr. 43 (Pagamintas „Dux“ gamykloje). Abu sudužo 1922 m.

 

 Graikijos KOP – apie 20 Nieuport 24bis.

 

 Latvijos KOP – nuo 1 iki 11 buvusių Rusijos Imperijos ir Sovietų Rusijos orlaivių.

 

 Japonijos imperijos kariuomenės oro pajėgos – 102 vnt. pagaminti Nakajima gamykloje

 

 Lenkijos KOP – trofėjiniai buvę Rusijos KOP: 1 vnt. Nieuport 24 ir 5 vnt. Nieuport 24bis.

 

 Karinės oro pajėgos - Service Aéronautique
 Sausumos pajėgos
 Escadrille N.12
 Escadrille N.23
 Escadrille N.38
 Escadrille N.49
 Escadrille N.62
 Escadrille N.68
 Escadrille N.69
 Escadrille N.75
 Escadrille N.76
 Escadrille N.77
 Escadrille N.79
 Escadrille N.82
 Escadrille N.85
 Escadrille N.87
 Escadrille N.88
 Escadrille N.89
 Escadrille N.90
 Escadrille N.91
 Escadrille N.92
 Escadrille N.93
 Escadrille N.94
 Escadrille N.95
 Escadrille N.96
 Escadrille N.97
 Escadrille N.98
 Escadrille N.99
 Escadrille N.102
 Escadrille N.124
 Escadrille N.150
 Escadrille N.151
 Escadrille N.152
 Escadrille N.155
 Escadrille N.156
 Escadrille N.157
 Escadrille N.158
 Escadrille N.159
 Escadrille N.160
 Escadrille N.161
 Escadrille N.162
 Escadrille N.312
 Escadrille N.313
 Escadrille N.314
 Escadrille N.315
 Escadrille N.392
 Escadrille N.523
 Escadrille N.561
 Escadrille N.562
 Escadrille N.581
 Group de Combat 11
 Escadrille N.12
 Escadrille N.31
 Escadrille N.48
 Escadrille N.57
 Escadrille N.94
 Group de Combat 12
 Escadrille N.3
 Escadrille N.26
 Escadrille N.73
 Escadrille N.103
 Group de Combat 13
 Escadrille N.15
 Escadrille N.65
 Escadrille N.84
 Escadrille N.124
 Group de Combat 14
 Escadrille N.75
 Escadrille N.80
 Escadrille N.83
 Escadrille N.86
 Group de Combat 15
 Escadrille N.78
 Escadrille N.92
 Escadrille N.93
 Escadrille N.112
 Laikinoji Groupe de Bonneuil
 Escadrille N.82
 Escadrille N.153
 Escadrille N.154
 Escadrille C46

 

 Rumunijos KOP – keletas Nieuport 24s.

  / 

 Rusijos Imperatoriškosios karinės oro pajėgos (rus. Императорскій военно-воздушный флотъ) – 20 vnt. Nieuport 24, keletas dešimčių lėktuvų buvo pagaminta "Dux" įmonėje.
 Darbininkų ir valstiečių Raudonosios Armijos Raudonasis oro laivynas – buvę Rusijos imperijos KOP lėktuvai.
 

 Serbijos KOP

 

 Karališkosios Siamo karinės oro pajėgos

 

 Turkijos KOP

Techniniai parametrai 

Duomenys iš Varriale, Paolo (2015). Nieuport 24/27 at war!. Windsock/Centenary Datafile 167. Hertfordshire, Great Britain: Albatros Publications. p. 31. ISBN 978-1906798406.

Bendrosios charakteristikos 

 Įgula: 1
 Ilgis: 5,87 m
 Sparno mojis:
 Viršutinio 8,21 m
 Apatinio: 7,82 m
 Sparno strėliškumas: 3° 20'
 Aukštis: 2,40 m
 Sparno plotis: 14,75 m2
 Sparno profilis: N5
 Tuščio svoris: 355 kg
 Kilimo svoris: 547 kg
 Važiuoklės plotis: 1,6m
 Jėgainė: 1 × 90 kW (120 AG) galios rotacinis variklis Le Rhône 9Ja  arba 97 kW (130 AG) galios rotacinis variklis Le Rhône 9Jb.
 Propeleris: 2,40 m skersmens dvimentis, medinis Levasseur 549, Régy 354 arba Chauviere 2228.

Skrydžio charakteristikos

 Maksimalus greitis: 
 176 km/h (jūros lygyje)
 171 km/h 3 000 m aukštyje
 169 km/h 6 000 m aukštyje
 Skrydžio trukmė: 2 val. 15 min.
 Skrydžio lubos: 6 900 m
 Kilimo laikas:
 2 min. 40 sek. į 1 000 m
 5 min. 40 sek. į 2 000 m
 9 min. 25 sek. į 3 000 m
 21 min. 30 sek. į 5 000 m

Ginkluotė

 Kulkosvaidžiai:
 1 × sinchronizuotas 7,7 mm kalibro Vickers kulkosvaidis ir, papildomai, 1 × Lewis kulkosvaidis, montuojamas ant viršutinio sparno (Prancūzijos ir Rusijos KOP).
 1 × Lewis kulkosvaidis, montuojamas virš viršutinio sparno ant Fosterio laikiklio (Foster mounting) (Jungtinės Karalystės KOP).
 Neginkluotas (JAV KOP)

Literatūra 

 (EN) Andersson, Lennart (May–June 2003). "Turbulent Origins: The First 30 Years of Aviation in Afghanistan". Air Enthusiast. No. 105. pp. 19–27. ISSN 0143-5450.
 (EN) Bruce, J.M. (November 1977 – February 1978). "More Nieuport Classics". Air Enthusiast. No. 5. Bromley, Kent, UK: Pilot Press. pp. 14–28.
 (EN) Bruce, J.M. (1982). The Aeroplanes of the Royal Flying Corps (Military Wing). London: Putnam. ISBN 0-370-30084-X.
 (EN) Bruce, J.M. (1994). Nieuport Fighters - A Windsock Datafile Special Volumes 1 & 2. Herts, UK: Albatros Publications. ISBN 978-0948414541.
 (EN) Cheesman E.F. (ed.) Fighter Aircraft of the 1914–1918 War Letchworth, Harletford Publications, 1960 pp. 96–97
 (EN) Cooksley, Peter (1997). Nieuport Fighters In Action. In Action Aircraft Number 167. Carrollton, TX: Squadron/Signal Publications. ISBN 978-0897473774.
 (EN) Davilla, Dr. James J.; Soltan, Arthur (1997). French Aircraft of the First World War. Mountain View, CA: Flying Machines Press. ISBN 978-1891268090.
 (EN) Franks, Norman (2000). Nieuport Aces of World War 1 - Osprey Aircraft of the Aces 33. Oxford: Osprey Publishing. ISBN 1-85532-961-1.
 (EN) Herris, Jack; Pearson, Bob (2014). The Essential Aircraft Identification Guide - Aircraft of World War I 1914–1918. London, UK: Amber Books. ISBN 978-1906626655.
 (EN) Janić Č, Petrović O, Short History of Aviation in Serbia, Beograd, Aerokomunikacije, 2011. ISBN 978-86-913973-2-6
 (FR) Kopanski, Tomasz (April 1993). "Les Nieuports polonais 1919–1920", Avions: Toute l'aéronautique et son histoire. No. 2. pp. 13–21. ISSN 1243-8650.
 (PL) Kowalski, Tomasz J. (2003). Nieuport 1-27. Lublin: Kagero. ISBN 978-8389088093.
 (LT) Lietuvoje registruotų civilinių orlaivių sąrašas, Transporto kompetencijų agentūra (2022-11-11)
 (EN) NIEUPORT 24bis, Sparnota Latvija - Latvian aviation Portal
 (SR) Нијепор 24, http://www.vazduhoplovnetradicijesrbije.rs/
 (EN) Rosenthal, Léonard; Marchand, Alain; Borget, Michel; Bénichou, Michel (1997). Nieuport 1909-1950 Collection Docavia Volume 38. Clichy Cedex, France: Editions Lariviere. ISBN 978-2848900711.
 (EN) Sanger, Ray (2002). Nieuport Aircraft of World War One. Wiltshire: Crowood Press. ISBN 978-1861264473.
 (EN) Taylor, John W. R., and Jean Alexander. "Combat Aircraft of the World" New York: G.P. Putnam's Sons, 1969 Pg.115 LOC Catalog Number 68-25459
 (EN) Varriale, Paolo (2015). Nieuport 24/27 at war!. Windsock/Centenary Datafile 167. Hertfordshire, Great Britain: Albatros Publications. ISBN 978-1906798406.

Išnašos 
Nieuport orlaiviai
Naikintuvai
Biplanai
Pusantrasparniai

Mokomieji lėktuvai